Буџетскиот совет на Собранието на Република Македонија на Деветтата седница одржана на 24 декември 2009 година го разгледа**Предлогот на стратегијата за развој на Собранието на Република Македонија за периодот 2010-2013 година** и врз основа на расправата и препораките на работната група едногласно ги усвои следните:

**З а к л у ч о ц и**:

1. Буџетскиот совет на Собранието на Република Македонија согласно член 27 став (1) од Законот за Собранието на Република Македонија ја разгледа и усвои Стратегијата за развој на Собранието на Република Македонија во периодот 2010-2013 година.

2. Буџетскиот совет на Собранието на Република Македонија го задолжува Генералниот секретар на Собранието на Република Македонија да формира работна група составена од државни советници од Службата на Собранието, која ќе го изготви работниот текст на стратешките приоритети за 2010 година, во којшто ќе се развијат стратешките цели со конкретни активности, носители на активности и рокови за реализација на активностите.

3. Работната група која ќе го изготвува работниот текст на стратешките приоритети да биде во непосредна комуникација со работната група формирана за изготвување на Стратегијата за развој на Собранието на Република Македонија во периодот 2010-2013 година и со Буџетскиот совет на Собранието, поради усогласување на задачите.

4. Овие заклучоци да се достават до претседателот на Собранието на Република Македонија и до генералниот секретар на Собранието на Република Македонија.

**ПРЕТСЕДАТЕЛ НА**

**БУЏЕТСКИОТ СОВЕТ НА СОБРАНИЕТО**

**НА РЕПУБЛИКА МАКЕДОНИЈА ,**

Светлана Јакимовска